Sandra Camara .td_uid_2_611b613dc962e_rand.td-a-rec-img{text-align:left}.td_uid_2_611b613dc962e_rand.td-a-rec-img img{margin:0 auto 0 0} Ajruplan Russu mibgħut fit-Turkija biex jiġġieled kontra n-nirien ġġarraf nhar is-Sibt u qatel it-tmien persuni abbord, skont uffiċjali Russi. Il-Ministeru tad-Difiża Russu fi stqarrija qal li l-ħames membri tal-ekwipaġġ tal-ajruplan kienu Russi u tliet ċittadini Torok kienu wkoll abbord. L-ajruplan iġġarraf hekk kif kien se jinżel ħdejn il-belt tan-Nofsinhar ta' Adana. Kummissjoni mill-Ministeru tad-Difiża Russa ntbagħtet fil-post fejn iġġarrsf biex tistabbilixxi l-kawża tal-inċident. L-ajruplan intbagħat mir-Russja lejn it-Turkija fit-8 ta' Lulju biex jgħin biex jittaffew in-nirien li xterdu madwar il-pajjiż fl-aħħar ġimgħat.